CENTAR ZA ODGOJ I OBRAZOVANJE

"IVAN ŠTARK"

Drinska 12 b, Osijek

Tel/fax: 031/274-811, 274-812

E-mail: centar@centar-istark-os.skole.hr

www.centar-istark-os.skole.hr

KLASA: 602-02/18-02/13

URBROJ: 2158-26/18-1/1

Osijeku, 08. veljače 2018.

**ANALIZA ODGOJNO OBRAZOVNOG RADA**

**ZA PRVO POLUGODIŠTE ŠKOLSKE 2017./2018. GODINE**

Izvješće o rezultatima rada za I. polugodište školske 2017./2018. godine sadrži analizu Godišnjeg plana i programa rada te Školskog kurikuluma za isto razdoblje.

Na prijedlog Učiteljskog vijeća i Vijeća roditelja, od strane Školskog odbora usvojeni su *Školski kurikulum* i *Godišnji plan i program rada Centra* 29. rujna 2017. godine.

Nastava je počela sa radom 04. rujna 2017. godine.

Učitelji su na vrijeme izvršili sva potrebna planiranja, koja su sastavni dio Godišnjeg plana i programa i Školskog kurikuluma, i to:

- planovi i programi po predmetima,

- izborni programi,

- individualni programi,

- izvannastavne aktivnosti,

- izvanškolske aktivnosti,

- posebna edukacijsko-rehabilitacijska pomoć,

- planovi i programi u produženom stručnom postupku,

- plan i program rada Učeničke zadruge „Ivan Štark“

- plan i program rada Eko-škole

- plan i program individualnog stručnog usavršavanja,

- individualni rad s učenicima s dodatnim teškoćama u učenju i razvoju,

- rehabilitacijski programi: - logoterapija

- fizioterapija

- modifikacija ponašanja – toalet trening i briga o sebi

- zdravstvena njega

- montessori

- SIT (slušno-integracijski trening)

- bazično-perceptivna-motorička stimulacija

- potpomognuta komunikacija

- MATP (trening motoričkih aktivnosti)

- terapijsko jahanje

- plivanje

- psihološka podrška

Školsku 2017./2018. godinu započeli smo sa 192 polaznika, od toga 152 učenika do 21. godine starosti i 40 odrasla korisnika starijih od 21 godine, raspoređenih u 33 razredna odjela, odnosno skupine. Zbog malog broja učenika u 5. i 6. razredu nastavu realiziramo u kombiniranom razrednom odjelu. Početkom školske godine upisano je 12 novih učenika, i to:

* 4 učenika u 1. razred
* 1 učenik u 2. razred
* 1 učenik u 6. razred
* 6 učenika u odgojno-obrazovne skupine (3., 5., 7.)

Prvo polugodište školske 2017./2018. godine završilo je 192 polaznika, od toga 152 učenika do 21 godine i 40 odrasla korisnika na poludnevnom boravku. Ove školske godine imamo povećanje broja za jednu odgojno-obrazovnu skupinu, te smo od Ministarstva znanosti i obrazovanja zatražili suglasnost za zapošljavanje učitelja edukatora rehabilitatora u novoj skupini. Zbog preraspodjele učitelja u predmetnoj nastavi, ukazala se potreba za učiteljem u 1. razredu te smo zatražili suglasnost za prijem istog. Također, od 1. rujna jedna je učiteljica na neplaćenom dopustu u trajanju od godinu dana te smo zatražili suglasnost i za njezinu zamjenu.

**Na kraju I. polugodišta broj razreda/odjela i učenika je sljedeći:**

|  |  |  |  |  |
| --- | --- | --- | --- | --- |
|  | **Oblik školovanja** | **Razred/odjel** | **Broj uč./koris.** | **Razrednik** |
| 1. | Razredna nastava | 1. razred | 4 | Tamara Karaica |
| 2. | Razredna nastava | 1. razred | 5 | Maja Radoš Bučma |
| 3. | Razredna nastava | 1. razred | 5 | Tatjana Zegnal |
| 4. | Razredna nastava | 1. razred | 4 | Snježana Đukić |
| 5. | Predmetna nastava | 5.-6.razred (kom) | 5 (1+4) | Klaudija Banjeglav |
| 6. | Predmetna nastava | 7. a razred | 6 | Renata Šimeg |
| 7. | Predmetna nastava | 7. b razred | 4 | Stjepan Šop |
| 8. | Predmetna nastava | 1. razred | 4 | Slađana Radić |
| 9. | Odgojno-obrazovna skupina | 1. OOSK | 4 | Elizabeta Haničar |
| 10. | Odgojno-obrazovna skupina | 1. OOSK | 5 | Tajana Zlatarić |
| 11. | Odgojno-obrazovna skupina | 1. OOSK | 5 | Marina Grgić |
| 12. | Odgojno-obrazovna skupina | 1. OOSK | 6 | Marinela Crepulja |
| 13. | Odgojno-obrazovna skupina | 1. OOSK | 5 | Tomislav Zlatarić |
| 14. | Odgojno-obrazovna skupina | 1. OOSK | 5 | Marina Mihić |
| 15. | Odgojno-obrazovna skupina | 1. OOSK | 4 | Marija Rebić |
| 16. | Odgojno-obrazovna skupina | 1. OOSK | 4 | Anita Duvnjak |
| 17. | Odgojno-obrazovna skupina | 1. OOSK | 6 | Adila Nišlić |
| 18. | Odgojno-obrazovna skupina | 1. OOSK | 6 | Iva Šelaj |
| 19. | Odgojno-obrazovna skupina | 1. OOSK | 5 | Helena Lagator |
| 20. | Odgojno-obrazovna skupina | 1. OOSK | 4 | Helena Šoban |
| 21. | Odgojno-obrazovna skupina | 1. OOSK | 5 | Andreja Mustak |
| 22. | Odgojno-obrazovna skupina | 1. OOSK | 6 | Dejana Koronsovac |
| 23. | Odgojno-obrazovna skupina | 1. OOSK | 7 | Majda Kurbalić |
| 24. | Odgojno-obrazovna skupina | 1. OOSK | 5 | Senka Koški |
| 25. | Odgojno-obrazovna skupina | 1. OOSK | 6 | Klaudija Ćurković |
| 26. | Odgojno-obrazovna skupina | 1. OOSK | 5 | Tomislav Miočić |
| 27. | Odgojno-obrazovna skupina | 1. OOSK | 6 | Lidija Radić |
| 28. | Odgojno-obrazovna skupina | 1. OOSK | 5 | Katica Rogač |
| 29. | Odgojno-obrazovna skupina | 1. OOSK | 6 | Ante Papić |
| 30. | Odgojno-obrazovna skupina | 1. OOSK | 5 | Maja Madunić |
|  | **Ukupno učenika:** |  | **152** |  |
| 31. | Poludnevni boravak | 1. PB | 11 | Vlado Mišković |
| 32. | Poludnevni boravak | 1. PB | 11 | Ivan Petric |
| 33. | Poludnevni boravak | 1. PB | 18 | Marija Kramar |
|  | **Ukupno odraslih korisnika:** |  | **40** |  |
|  | **Ukupno polaznika:** |  | **192** |  |

**Poludnevni boravak**

|  |  |  |  |  |
| --- | --- | --- | --- | --- |
| **Skupina** | **Mjesto rada** | **Broj korisnika** | **Ime i prezime djelatnika** | **Zvanje** |
| 1. | Osijek, Drinska 12 b | 10 | Vlado Mišković | Prof.proizvodno-tehničkog obrazovanja |
| 2. | Osijek, Drinska 12 b | 10 | Ivan Petric | Nastavnik praktične nastave |
| 3. | Briješće, Duga ulica 66 | 20 | Marija Jelić  Matea Petrović | Radni terapeut  Medicinska sestra |

**Nastava u kući**

|  |  |  |  |
| --- | --- | --- | --- |
|  | **Ime i prezime učenika** | **Broj sati** | **Ime i prezime učitelja** |
| 1. | Danny Ivančević, 7. a razred | 12.5 | Jelena Budrovac |
| 2. | Sandra Bugarski, 8. razred | 11.5 | Jelena Budrovac |
| 3. | Denis Dželihodžić, 14. OOSK | 12.5 | Slađana Radić |
| 4. | Adrian Horvatin, 21. OOSK | 13.5 | Slađana Murković |
| 5. | Krešimir Katalinić, 4. OOSK | 12.5 | Ivana Juka |
|  | Ukupan broj sati: | 62.5 |  |

Ukupno pet učenika polazi nastavu u kući, i to jedan učenik 7. a razreda, jedna učenica 8. razreda i tri učenika odgojno-obrazovnih skupina. Za realizaciju nastave u kući MZO odobrilo je tri učitelja edukatora-rehabilitatora, dva na puno (40 sati) određeno vrijeme i jednog na nepuno (20 sati) određeno radno vrijeme, odnosno do završetka nastavne godine.

Prosječan broj učenika u odjelima do 21 godine starosti je 5,06 učenika, što je primjereno pedagoškim standardima. Odgojno-obrazovne skupine polaze učenici s većim i višestrukim teškoćama u razvoju. Skupine su heterogene, učenici imaju potrebe za zdravstvenim uslugama koje provode medicinske sestre i njegovateljice.

Ove školske godine za 26 učenika s većim i specifičnim teškoćama u razvoju osigurana su 24 pomoćnika u nastavi. Veliku pomoć u radu pruža 23 pomoćnika u nastavi zaposleni putem EU projekta „OSIgurajmo im JEdnaKost 4“, a jednoj učenici pomoć u nastavi pruža stručna komunikacijska posrednica, osigurana putem Udruge gluhih i nagluhih Osječko-baranjske županije.

U radu defektolozima/edukacijskim rehabilitatorima pomažu dvije medicinske sestre i dvije pratiteljice u prijevozu (autobusima) koje su po struci njegovateljice, i to u zbrinjavanju higijenskih i zdravstvenih potreba, pri aktivnostima hranjenja, oblačenja, toalete i čuvanja do dolaska roditelja. S obzirom na smjenski rad, svaka medicinska sestra radi u jednoj smjeni.

S obzirom da su, zbog većih teškoća u razvoju naših učenika potrebni pratitelji u prijevozu na svim linijama, imamo potrebe za još dva pratitelja/njegovatelja te smo od MZO zatražili suglasnost i trenutno smo u čekanju istog. Nedostatak pratitelja u prijevozu rješavali smo tijekom polugodišta preraspodjelom radnog vremena medicinskih sestara, na način da je jedna medicinska sestra bila u pratnji učenicima u jutarnjoj smjeni, a druga u odvozu učenika nakon prve smjene.

Što se tiče stručne pokrivenosti, četiri radna mjesta edukatora-rehabilitatora na puno radno vrijeme (40 sati tjedno) i jedno radno mjesto edukatora-rehabilitatora na nepuno radno vrijeme (20 sati tjedno) nisu popunjena s edukacijskim rehabilitatorima, već učiteljima razredne i predmetne nastave. Također, za vrijeme bolovanja, radna mjesta defektologa/edukacijskih rehabilitatora popunjavali su učitelji razredne i/ili predmetne nastave.

Novu školsku godinu započeli smo i u novom, dograđenom prostoru čije je svečano otvorenje bilo 09. lipnja 2017. godine. Tijekom ljetnih praznika uspjeli smo ga i opremiti potrebnim namještajem te didaktičkom i rehabilitacijskom opremom.

Prema *Pravilniku o provođenju jednostavnih nabava*, objavili smo na web stranici Centra poziv na dostavu ponuda za namještaj te poziv na dostavu ponuda za didaktičku i rehabilitacijsku opremu. Povjerenstvo za odabir najpovoljnije ponude odabralo je poduzeće „Sygma“ d.o.o. Osijek za opremanje novog prostora Centra. Početak nastave 04. rujna 2017. godine, ujedno je bio i početak nastave u novom dijelu, a novu školsku godinu otvorio je gradonačelnik gospodin Ivan Vrkić sa svojim suradnicima.

U novom dijelu zgrade provodi se odgoj, obrazovanje i rehabilitacija učenika s višestrukim teškoćama u razvoju (umjerene, teže i teške intelektualne, motoričke, govorno-glasovne, senzoričke, zdravstvene i dr. razvojne teškoće) od 7 do 11 godina. Nastava se, kao i u starom dijelu odvija u dvije smjene (četiri odgojno-obrazovne skupine u jutarnjoj i četiri u poslijepodnevnoj smjeni), prema programu za učenike dobne skupine od 7 do 11 godina.

**PRODUŽENI STRUČNI POSTUPAK (PSP)**

I ove školske godine imamo organizirani produženi stručni postupak (PSP), kao dio cjelokupnog odgojno obrazovnog procesa. Ukupno imamo jednu skupinu s 13 uključenih učenika, i to 3 učenika razredne nastave, 4 učenika predmetne nastave i 6 učenika iz odgojno obrazovnih skupina. PSP počinje u 11:00 sati, a završava u 15:15 sati, te se učenici u njega uključuju prema rasporedu nastave.

Nastava u produženom stručnom postupku tematski je podijeljena na tri dijela – odgojne aktivnosti s ručkom, obrazovni rad i organizirano vrijeme, odnosno kreativni rad. Također, učiteljica provodi ekološke aktivnost te vodi *Eko patrolu* u sklopu rada Eko-škole i posebne edukacijsko rehabilitacijske postupke (PERP) u 7.a (hrvatski jezik i matematika) i 7.b (hrvatski jezik).

Rad u produženom stručnom postupku provodi jedna učiteljica s ukupno 25 sati tjednog zaduženja.

**IZBORNA NASTAVA**

Izbornu nastavu organiziramo iz VJERONAUKA. Izbornu nastavu vjeronauka realiziramo u svim razrednim odjelima, i to od 1. do 8. razreda i u 13 odgojno-obrazovnih skupina. Jedan učenik VII.a razreda ima po jedan sat tjedno nastave vjeronauka u sklopu nastave u kući. Nastavu vjeronauka provodila su dva vjeroučitelja. Vjeroučiteljica uz nastavu vjeronauka realizira i molitvenu skupinu s učenicima u obje smjene te duhovne vježbe s odraslim korisnicima s intelektualnim teškoćama u trima skupinama poludnevnog boravka s ukupno 20 sati tjednog zaduženja. Vjeroučitelj uz nastavu vjeronauka realizira informatiku kao izvannastavnu aktivnost u obje smjene te sate razrednika 7.b razreda s ukupno 22 sata tjednog zaduženja. Nastavu vjeronauka nisu polazili učenici s višestrukim teškoćama u razvoju u osam odgojno obrazovnih skupina od 7 do 11 godina starosti, četiri učenika koji polaze nastavu u kući te dva učenika koji su druge vjeroispovijesti. Za vrijeme provođenja vjeronauka učenici koji ne polaze nastavu su zbrinuti. Na zahtjev roditelja, zatražili smo od Ministarstva znanosti i obrazovanje suglasnost za izvođenje pravoslavnog vjeronauka, ali je njihov usmeni odgovor bio da je za organiziranje nastave vjeronauka druge vjere, u školi potrebno najmanje sedam učenika.

**POLUDNEVNI BORAVAK ODRASLIH OSOBA S TEKOĆAMA**

Odrasli korisnici poludnevnog boravka realizirali su svoj program rada na dvije lokacije, i to dvadeset korisnika s dva voditelja u dvije skupine u matičnoj zgradi na Drinskoj 12 b veličine 30 m2 i dvadeset korisnika s jednom voditeljicom i medicinskom sestrom u jednoj skupini na Briješću, Duga ulica 66, veličine 31.30 m2 koju od 17. studenog 2014. godine zajednički koristimo i dijelimo s Klubom roditelja djece s teškim invaliditetom „Novi dan“. Troškove financiranja korisnika na Drinskoj snosi Ministarstvo za demografiju, obitelj, mlade i socijalnu politiku, a financiranje troškova programa u Briješću (materijalni troškovi, prehrana, plaća djelatnika) financirali su Grad Osijek i Osječko-baranjska županija podjednako, u istim omjerima po 150.000,00 kn, u ukupnom iznosu od 300.000 kn. Tijekom ljeta uredili smo te do Nove godine i opremili dvorišni prostor u Briješću, cca. 200 m2, što znači da ukupan prostor koji Centar može koristiti u Briješću iznosi 229,18 m2. Ujedno smo zatražili od Ministarstva za demografiju, obitelj, mlade i socijalnu politiku utvrđivanje propisanih uvjeta glede prostora, opreme, stručnih i drugih radnika za pružanje usluga poludnevnog boravka.

Odlukom Vlade Republike Hrvatske, Ministarstvo za demografiju, obitelj, mlade i socijalnu politiku podmirivat će troškove poludnevnog boravka za korisnike u Briješću, počevši od 01.01.2018. do 31.12.2018. godine.

Također, od ožujka 2018. godine Grad Osijek, vlasnik zgrade i zemljišta u Briješću, sklopit će Ugovor o zakupu s Centrom za odgoj i obrazovanje „Ivan Štark“, dok će Centar s Klubom roditelja djece s teškim invaliditetom „Novi dan“ sklopiti Ugovor o podzakupu istog prostora. Navedeni prostor će se koristiti prema potrebama Centra i Kluba, a biti će reguliran Sporazumom o međusobnoj suradnji.

S obzirom da postoji potreba za proširenjem kapaciteta, od Grada Osijeka i Osječko-baranjske županije tražit ćemo dalju podršku u zbrinjavanju novih korisnika, sve do dobivanja suglasnosti za financiranjem od strane MDOMSP. Trenutno je na „čekanju“ devet korisnika, koji su do rujna 2017. godine navršili 21 godinu, a u sedam odgojno-obrazovnih skupina od 17 do 21 godine školuje se 40 učenika koji će u naredne tri godine navršiti 21 godinu i biti kandidati za poludnevni boravak.

I dalje provodimo program *Zapošljavanja uz podršku*. Jedan korisnik obavlja pomoćne poslove u školskoj kuhinji, jedan radi u Gradskom poglavarstvu na jednostavnijim poslovima, temeljem Sporazuma s Gradom Osijek. Ostali korisnici, prema svojim sposobnostima uključuju se u raznovrsne radne aktivnosti Centra (proizvodne, kreativne, ekološke, aktivnosti gospodarenja otpadom i sl.).

**USPJEH UČENIKA U UČENJU I PONAŠANJU, TE UKLJUČENOST U IZVANNASTAVNE AKTIVNOSTI I REHABILITACIJSKE SADRŽAJE**

S obzirom da na kraju polugodišta ni ove školske godine nije bilo zaključivanja ocjena, roditelje smo putem pismenih izvješća upoznali s uspjehom njihove djece u odgojno-obrazovnom radu. Na osnovu praćenja učenika od I do VIII razreda, možemo zaključiti da su svi učenici postigli uspjeh u skladu sa svojim sposobnostima i mogućnostima i da nije bilo većih teškoća u odgojno-obrazovnom radu, osim kod učenika koji uz intelektualne teškoće imaju psihijatrijske teškoće kao utjecajnu teškoću u razvoju.

Za učenike koji imaju dodatnih teškoća u savladavanju nastavnih sadržaja izrađeni su **individualni programi** iz hrvatskog jezika (7) i matematike (13). Također, organizirana je **posebna edukacijsko-rehabilitacijska pomoć** iz hrvatskog jezika (18) i matematike (21), koje provode učitelji tih predmeta i učiteljica u sklopu produženog stručnog postupka.

Učenici s većim i višestrukim teškoćama u razvoju (22 odgojno obrazovne skupine učenika do 21 godine) opisno su praćeni i ocijenjeni. Za svakog učenika izrađena je lista procjene mogućnosti i praćenja osnovnih vještina u aktivnostima svakodnevnog života (chek liste) koje su u ovom polugodištu provedene dva puta.

Tijekom ovog razdoblja učenici su bili uključeni u raznovrsne izvannastavne aktivnosti, rehabilitacijske programe i izvanškolske aktivnosti, vidljive iz tablice:

|  |  |
| --- | --- |
| **Naziv izvannastavne aktivnosti** | **Uključenost** |
| **Razredna nastava** | |
| 1.Dramska skupina | 7 učenika |
| 2.Likovno-kreativna skupina | 8 učenika |
| 3. Sportska skupina | 7 učenika |
| 4.Ritmičko-glazbena skupina | 8 učenika |
| **Predmetna nastava** | |
| 1.Pjevački zbor | 12 učenika |
| 2. Sportska skupina | 9 učenika |
| 3.Modelari | 4 učenika |
| 4. Lutkari | 4 učenika |
| 5. Dramsko-scenska | 3 učenika |
| 6. Domaćinstvo | 6 učenika |
| 7. Informatičari | 25 učenika |
| 8. Keramičari | 16 učenika |
| 9. Ritmička | 7 učenika |
| **Odgojno-obrazovne skupine** | |
| 1.Glazbena skupina | 19 učenika |
| 2. Ručni radovi | 8 učenika |
| 3. Folklor | 11 učenika |
| 4. Sportska skupina | 13 učenika |
| 5. Novinari | 8 učenika |

|  |  |
| --- | --- |
| **Naziv rehabilitacijskog programa** | **Uključenost** |
| 1.Logoterapija – Razredna nastava  Predmetna nastava  Odgojno-obrazovne skupine | 17 učenika  9 učenika  23učenika |
| 2.Fizioterapija – Razredna nastava  Predmetna nastava  Odgojno-obrazovne skupine | 5 učenika  3 učenika  13 učenika |
| 3.Trening motoričkih aktivnosti – MATP  Razredna nastava  Predmetna nastava  Odgojno-obrazovne skupine | 3 učenika  1 učenik  6 učenika |
| 4.Zdravstvena njega – Razredna nastava  Odgojno obrazovne skupine | 3 učenika  25 učenika |
| 5.Psihološka pomoć – Razredna nastava  Predmetna nastava  Odgojno-obrazovne skupine | 5 učenika  2 učenika  14 učenika |
| 6.Terapijsko jahanje – Razredna nastava  Predmetna nastava  Odgojno-obrazovne skupine | 17 učenika  14 učenika  65 učenika |
| 7. Montessori – Razredna nastava  Odgojno-obrazovne skupine | 2 učenika  4 učenika |
| 8.Bazične motoričko perceptivne sposobnosti –  Odgojno-obrazovne skupine | 17 učenika |
| 9.Floortime – Odgojno-obrazovne skupine | 4 učenika |
| 10. Potpomognuta komunikacija –  Odgojno-obrazovne skupine | 9 učenika |
| 11. Slušno-integracijski trening –  Odgojno-obrazovne skupine | 3 učenika |
| 12. Plivanje | 4 učenika |

Veliki broj učenika uključen je u jednu ili više oblika pomoći, odnosno terapijsko- rehabilitacijskih tretmana ili više izvannastavnih aktivnosti.

I ove smo godine nastavili dobru suradnju s Udrugom MOGU za **terapijsko jahanje**. Na prostorima Udruge realizirali smo izvanučioničnu nastavu dva puta tjedno (utorak i četvrtak) od 10.00 do 11.00 sati. U svakom terminu, na jahanje odlazi skupina jahača, sastavljena od učenika iz više odjela iz iste smjene. Iz terapijskog jahanja izostavljena su djeca s kontraindikacijama za jahanje. U pratnji učenika, na jahanje odlaze razredni učitelji, fizioterapeut, pomoćnici u nastavi, a povremeno medicinska sestra.

Nastavili smo i s treninzima **plivanja** na Gradskim bazenima za natjecatelje koji sudjeluju na državnim sportskim takmičenjima, s ukupno 4 učenika.

**ZDRAVSTVENI ODGOJ**

U sklopu zdravstvenog odgoja redovito provodimo aktivnosti:

● Svakodnevnog vježbanja

-učenici predmetne nastave u atriju, u jutarnjoj smjeni prije početka nastave, a u poslijepodnevnoj prije užine

-učenici razredne nastave i odgojno-obrazovnih skupina do 17 godina u svojim učionicama

-učenici odgojno-obrazovnih skupina od 17 do 21 godine u sportskoj dvorani

● Prilagođavanjem prehrane polaznika prema uputama *Nacionalne smjernice za prehranu učenika u osnovnim školama*

● Integriranjem sadržaja *Kurikuluma zdravstvenog odgoja* u nastavne planove i

programe razrednih odjela i odgojno-obrazovnih skupina, sate razrednika i druge školske

aktivnosti.

**IZOSTANCI UČENIKA**

Izostanci učenika u I. polugodištu iznose ukupno 6700 sati, od čega 6426 sati opravdanih i 274 neopravdanih sati. Razlozi izostanaka su primarno bolest učenika, odlasci kod liječnika, dugotrajno liječenje, terapije i sl., a razlog neopravdanih sati kod jednog učenika je izostanak s nastave koji nije potkrijepljen zdravstvenom dokumentacijom i suradnjom roditelja sa školom.

**AKTIVNOSTI, USPJESI I NAGRADE**

Tijekom polugodišta marljivim radom učenika i učitelja realizirali smo raznovrsne aktivnosti. Sudjelovali smo na natjecanjima i smotrama na kojima smo ostvarili zapažene rezultate. Uključivali se u manifestacije, obilježavanja prigodnih događanja, projekte, radili na ekološkom i kulturnom razvoju.

Prema Školskom kurikulumu, realizirali smo sljedeće aktivnosti:

Rujan:

♥ Održana je sveta misa u crkvi Sv. Josipa Radnika za polaznike i djelatnike Centra.

♥ Organizirali smo akciju sakupljanja starog papira.

♥ Sudjelovali smo 16.09. na Sajmu tikvica održanom u gradskoj četvrti Retfala.

♥ Od 22. do 24. rujna sudjelovali smo na 4. Ljetnim igrama Specijalne olimpijade Hrvatske u Zagrebu.

♥ 28. rujna sudjelovali smo u obilježavanju Hrvatskog školskog sportskog dana. Manifestacija se održala u Arena centru u Zagrebu, a iz našeg Centra sudjelovalo je pet učenika i učitelj tjelesne i zdravstvene kulture.

♥ Učenici razredne nastave sudjelovali su u obilježavanju Međunarodnog dana gluhih odlaskom u posjetu Udruzi gluhih i nagluhih Osijek.

Listopad:

♥ Prezentacijom naših uradaka sudjelovali smo 13. listopada na „Festivalu tehničke kulture – Osijek 2017.“ održanom u NŠD Gradski vrt.

♥ Prigodnim predavanjem prometnog policajca Ivice Vuke obilježili smo Dan prometa akcijom „Oprez u prometu“, a nakon toga za učenike organizirali vožnju biciklima na poligonu, odlaskom u šetnju u okolicu Centra stazom za pješake, uz prelaženje ceste preko pješačkog prijelaza i semafora.

♥ Sudjelovali smo na 29. smotri učeničkih zadruga Republike Hrvatske, održanoj u Zadru. Na smotru su išla dva učenika i dvije voditeljice učeničke zadruge.

♥ Integriranim nastavnim danom obilježili smo Dan jabuka 13. listopada.

♥ 13. listopada u Centru je održana Volonterska akcija pod nazivom „72 sata bez kompromisa“. Volonteri i polaznici poludnevnog boravka bojali su dječja igrala i ogradu škole.

♥ Učenici razredne nastave sudjelovali su u gradskoj manifestaciji povodom Dana obilježavanja bijelog štapa, a učenici predmetne nastave posjetili su Galeriju likovnih umjetnosti.

♥ Integriranim nastavnim danom obilježili smo Dan kruha i zahvalnosti za plodove zemlje prigodnom priredbom i blagoslovom župnika crkve Sv. Josipa radnika, 20. listopada.

♥ 24. listopada sudjelovali smo u sportskom dijelu obilježavanja Dana posebnih odjela OŠ „Dr Franjo Tuđman“ Beli Manastir. Sedam učenika natjecalo se u štafetnim igrama i nogometu, a pratitelji su im bili učitelj TZK i voditelj poludnevnog boravka, a 25. listopada stručni suradnici pedagog i knjižničar nazočili su svečanoj priredbi.

♥ Učenici 7. i 8. razreda posjetili su Crveni križ te se upoznali s radom te ustanove.

♥ 26. listopada s predstavom „Pepeljuga“ u izvedbi učenika odgojno-obrazovne skupine učenika od 17 do 21 godine sudjelovali smo u obilježavanju 20. obljetnice rada Udruge za terapijsko, rekreacijsko i sportsko jahanje MOGU.

♥ 25. listopada posjetili smo Dječje kazalište i gledali predstavu „Ah, ta današnja djeca“.

♥ Posljednjeg dana u listopadu posjetili smo grob g. Ivana Štarka, povodom blagdana Svih svetih.

Studeni:

♥ 5. studenog sudjelovali smo u radu 14. susreta osoba s invaliditetom i njihovih obitelji osječke regije, održanom u Župi Sv. Luke u Josipovcu.

♥ Obilježili smo *Mjesec protiv ovisnosti.*

♥ Paljenjem 25 lampiona na Vukovarskoj ulici 17. studenog, obilježili smo Dan sjećanja na Vukovar, kako bismo se prisjetili borbi i žrtava koje je ovaj grad podnio za vrijeme Domovinskog rata.

Prosinac:

♥ U sklopu Međunarodnog dana osoba s invaliditetom, 01.12. su studenti Umjetničke akademije u Osijeku upriličili u našem Centru predstavu „Poštarska bajka“, djelo Karela Čapeka.

♥ S 10 lampiona uključili smo se u proslavu obilježavanja Dana Grada Osijeka. Lampioni koji su predstavljali naš Centar bili su izloženi u Muzeju Slavonije. Jedna od nagrada pripala je 15. odgojno-obrazovnoj skupini s učiteljicom Majdom Kurbalić.

♥ Posjetio nas je i Sveti Nikola i darivao djecu mandarinama i bombonima.

♥ U organizaciji Alijanse naučnih, kulturnih i humanitarnih djelatnosti, 08. prosinca je u našim prostorima održan likovno-literarni-glazbeni susret i izložba likovnih radova pod nazivom „Svijet oko nas“. U izradi radova osim učenika našeg Centra sudjelovali su i učenici OŠ Dobriše Cesarića, koji su izveli recitacije vlastitih stihova te stihova poznatog pjesnika Dobriše Cesarića. Također, nastupili su učenici Centra s bandom „Osječki biseri“ i Zorislav Vidaković sa izborom stihova iz svojih knjiga.

♥ 14.12. sudjelovali smo na „3. Multimedijalnom festivalu zdravlja“ u projektu pod nazivom „Za bolji svijet bez nasilja“ s učenicima Aikido kluba i glazbenog benda Centra. U svečanom dijelu programa uručene su pohvalnice učenicima Filipu Kneževiću, Atili Požar i Marijanu Gazdiću.

♥ Učenici 8. razreda sudjelovali su 14. i 15. prosinca u projektu Javne ustanove „Memorijalni centar Domovinskog rata Vukovar“.

♥ 15. prosinca su učenici Glazbene škole Josipa Runjanina iz Vinkovaca održali u našem Centru prekrasnu baletnu predstavu „Snježna kraljica“.

♥ Organizirali smo četverodnevnu prodajnu izložbu učeničkih radova povodom Svetog Nikole u TC Portanova (04., 05., 18. i 19.12.), te jedan dan uoči Božića (20.12.) izlagali na Trgu Ante Starčevića u kućicama koje je osigurao Grad Osijek povodom Adventa.

♥ Održane su kreativne radionice za roditelje, na kojima su roditelji zajedno s djelatnicima izrađivali ukrase za izložbeno-prodajne štandove.

♥ Realizirali smo humanitarnu akciju Caritasa, pod nazivom *Za 1000 radosti-Daruj i obraduj.* Cilj akcije bio je osigurati pomoć socijalno ugroženim obiteljima. Akcijom smo sakupili 760,00 kuna, a uz dozvolu Caritasa za taj ćemo iznos opremiti odjećom i obućom učenicu 7.a razreda Luciju Matanović, a dio novca u iznosu od 200,00 kn namijeniti za ekskurziju učenika sedmih i osmog razreda koja će biti realizirana u lipnju ove godine odlaskom u Split.

♥ Sudjelovali smo na humanitarnom turniru „8 kafića“ s glazbenom točkom naših učenika, okupljenih u glazbenom bendu pod nazivom „Osječki biseri“, koji je organizirala Udruga „Od mene za tebe“.

♥ Posljednji dan prvog polugodišta, 22. prosinca obilježili smo svečanom priredbom. Nakon svečane božićne priredbe Djed Božićnjak je podijelio djeci poklone, koje je učenicima i korisnicima darivala obitelj Mirjane Marić i njihovo poduzeće Akter d.o.o. Na svečanoj priredbi darivala nas je i Franjevačka mladež FRAMA donacijom u iznosu od 2750,00 kn. Novac je sakupljen prodajom kolačića koje su pekli sami mladi.

♥ Udruga za zdravo trčanje i ove je godine prihod sa Božićne utrke darivala našem Centru.

Prihod u iznosu od 1850,00 kn rezultat je humanitarne utrke u organizaciji Elvira Rakipovića, održanog uoči Badnjaka, 23.12.2017.

Siječanj:

♥ 11. siječnja učitelji edukatori rehabilitatori sudjelovali su u radu Međužupanijskog stručnog vijeća edukacijskih rehabilitatora Osječko-baranjske i Vukovarsko-srijemske županije

♥ 12. siječnja je održana posljednja sjednica Učiteljskog vijeća u prvom polugodištu, od ukupno četiri

**Uspjesi u sportu**

Tijekom prvog polugodišta školske 2017./2018. godine u Centru za odgoj i obrazovanje „Ivan Štark“ postignuti su sljedeći rezultati:

1. Ljetne igre Specijalne olimpijade Hrvatske, Zagreb, 22. - 24.09.2017. održane su u organizaciji Specijalne olimpijade Hrvatske . Igre su bile organizirane na prostorima Policijske akademije u Zagrebu. Natjecatelji su se nadmetali u atletici (skok u dalj s mjesta i bacanje loptice), pikadu, združenom pikadu, florballu i združenoj odbojci. Pratiteljice su bile učiteljica tjelesno zdravstvene kulture Jasna Ižaković i ravnateljica Edit Lemal. Naši su učenici na igrama sudjelovali u četiri sportske discipline, i to skoku u dalj s mjesta, bacanju loptice, pikadu i združenom pikadu.

Postigli smo sljedeći uspjeh:

1. Matija Clot, učenik 4. razreda

* 2. mjesto u pikadu

1. Luka Prekodravac Lukić, učeni 7.a razreda

* 1. mjesto u skoku u dalj s mjesta
* 2. mjesto u bacanju loptice

1. Filip Knežević, učenik 7.b razreda

* 3. mjesto u bacanju loptice
* 5. mjesto u skoku u dalj s mjesta

1. Borna Brezovac, učenik 15.OOSK

* 2. mjesto u skoku u dalj s mjesta
* 5. mjesto u bacanju loptice

1. Saša Salaj, korisnik poludnevnog boravka

* 4. mjesto u pikadu

1. Matija Clot i ravnateljica Edit Lemal

- 2. mjesto u združenom pikadu

U prosincu ove godine šest učenika Centra sudjelovalo je na Državnom natjecanju učenika pod nazivom MATP. S obzirom da su sudionici učenici s višestrukim teškoćama u razvoju, ne proglašavaju se pobjednici, jer su u konačnici svi pobjednici.

**Uspjesi u likovnom izričaju**

1. Poster mira pod motom „Budućnost mira“

Organizator: Lions club Osijek

Tema: više tema

Nagrađeni rad: 4. nagrada Ana Kovač, 6.razred. Mentorica Ivana Hornjak, prof.logoped

1. Županijski natječaj likovnih, literarnih i foto radova djece i mladih predškolskog, osnovnoškolskog i srednjoškolskog uzrasta te djece i mladih s posebnim potrebama.

Organizator: Državna uprava za zaštitu i spašavanje, Sektor za civilnu zaštitu

Tema: *Katastrofa i snaga zaštite i spašavanja*

Natječaj je u tijeku

1. Duhovno stvaralaštvo „Mali Kranjčić“

Organizator: OŠ „Stjepana Modeca“ Križevci

Natječaj je u tijeku

**JAVNA PRIZNANJA**

Povodom Dana Grada, 01. prosinca 2017. godine Centru za odgoj i obrazovanje „Ivan Štark“ dodijeljena je Zlatna plaketa Grb Grada Osijeka, za izuzetan doprinos u području obrazovanja djece i odraslih osoba s intelektualnim i drugim teškoćama u razvoju.

Ravnateljica Centra Edit Lemal dobitnica je godišnje nagrade „Prof. Tomislav Špoljar“. Nagradu joj je 04. prosinca 2017. godine dodijelio Savez edukacijskih rehabilitatora Hrvatske za kreativnost i inovacije u praktičnom radu te stručni doprinos u promicanju edukacijsko rehabilitacijske teorije i prakse.

**SUDJELOVANJE U PROJEKTIMA**

U prvom polugodištu realizirali smo sljedeće aktivnosti iz planiranih projekata:

1. **OSIgurajmo im JEdnaKost 4 – pomoćnici u nastavi** (nastavak projekta)

Korisnik projekta: Grad Osijek

Partneri: 19 odgojno-obrazovnih ustanova (18 osnovnih škola i naš Centar)

Koordinator projekta u Centru: stručni suradnik pedagog

Cilj: Osiguranje pomoćnika učenicima s teškoćama u osnovnim školama i Centru

Uključeni: učenici s teškoćama u razvoju iz redovnih osnovnih škola čiji je osnivač Grad Osijek

Broj učenika u Centru koji imaju pomoćnika u nastavi: 26

Broj pomoćnika u nastavi u Centru: 24

1. **Zapošljavanje uz podršku**

Partneri: Grad Osijek

Uključen: odrasli korisnik poludnevnog boravka

Radne aktivnosti: jednostavni poslovi čišćenja, dostave materijala, pomaganje osoblju i sl.

Podrška u provođenju aktivnosti: radni terapeut

**STRUČNO USAVRŠAVANJE**

U svrhu stručnog usavršavanja učitelja, organizirano je više predavanja i seminara u organizaciji škole, Ministarstva znanosti i obrazovanja, Agencije za odgoj i obrazovanje, Saveza edukacijskih rehabilitatora Hrvatske i Udruge edukacijskih rehabilitatora Osijek.

Prema Godišnjem planu i programu rada Centra za ovu školsku godinu, u prvom polugodištu su realizirana sljedeća stručna usavršavanja:

**U organizaciji Agencije za odgoj i obrazovanje (državna razina):**

* *Planiranje i programiranje rada edukacijskih rehabilitatora,* Državni stručni skup za edukacijske rehabilitatore Hrvatske, Krapinske Toplice, 06. – 08.09. 2017.
* *Ravnatelj i kvaliteta škole*, Državni stručni skup za ravnatelje osnovnih škola u organizaciji Hrvatske udruge ravnatelja osnovnih škola, Bol na Braču, 23. - 25.10. 2017.
* *Smanjenje rizika od katastrofe*, Županijsko stručno vijeće ravnatelja, Beli Manastir, 15.11.2017.
* *Učeničke zadruge,* Međužupanijski stručni skup, Jarmina, 04.11.2017.
* *Balet u nastavi glazbene kulture,* Županijsko stručno vijeće učitelja glazbene kulture Osječko-baranjske županije, Višnjevac, 21.11.2017.
* *Primjena gumenih traka i slidera u nastavi tjelesne i zdravstvene kulture,* Županijsko stručno vijeće učitelja tjelesne i zdravstvene kulture Osječko-baranjske županije, Osijek, 23.11.2017.
* *Medijska kultura,* Županijsko stručno vijeće knjižničara Osječko-baranjske županije, Osijek, 24.11.2017.
* *Izborna nastava i crtež u dijagnostici, Wisc IV u osnovnim školama,*Našice, 24.11.2017.

**U organizaciji Centra:**

* *Suradan roditelj,* Učiteljsko vijeće 13.11.2017. Predavač: Ljiljana Karanović, prof. defektolog
* *Prva pomoć kod hitnih stanja,* Učiteljsko vijeće 12.01.2018. Predavači: Kristina Mandić i Mirjana Čizmok, medicinske sestre i

*Pravilno postupanje i pozicioniranje djece s motoričkim teškoćama,*

Učiteljsko vijeće 12.01.2018. Predavač: Egidija Lekić, bacc.fizioterapije

**U organizaciji Udruge edukacijskih rehabilitatora Osijek, Saveza edukacijskih rehabilitatora Hrvatske i Hrvatske komore edukacijskih rehabilitatora:**

* *Profesionalna suradnja i podrška djeci s teškoćama i osobama s invaliditetom,*Konferencija i Godišnja skupština Saveza edukacijskih rehabilitatora Hrvatske, Zagreb, 04. prosinca 2017.
* 2. Opća sjednica skupštine Hrvatske komore edukacijskih rehabilitatora, Zagreb, 09. prosinca 2017.
* Upravni odbor Saveza edukacijskih rehabilitatora Hrvatske, Osijek, 21.10.2017.

**Ostala usavršavanja (u organizaciji drugih udruga ili ustanova):**

* *ATAAC 2017. Konferencija o asistivnoj tehnologiji i potpomognutoj komunikaciji,* Elektrotehnički fakultet Sveučilišta u Rijeci i Edukacijsko rehabilitacijski fakultet, Zagreb, 13.-15.09.2017.
* *Montessori pedagogija,*Fakultet odgojno obrazovnih znanosti, Osijek, 29. i 30.09.2017.
* *Integracija djece i mladih sa Down sindromom,* Konferencija, Zagreb, 25.10.2017.
* *29. Državna smotra učeničkih zadruga,*Hrvatska udruga učeničkih zadruga, Zadar, 03.-06.10.2017.
* *Osnove psihodrame,* Centar za psihodramu, Zagreb, 11. i 12.11.2017.
* *Različiti pristupi u nastavi,* Županijsko stručno vijeće stručnih suradnika edukatora rehabilitatora, Našice, 16.11.2017.
* *Digitalna tehnologija u obitelji – prijatelj ili neprijatelj?,* IDZ „Ivo Pilar“, Osijek, 20.11.2017.
* *Teškoće hranjenja i gutanja,* Hrvatsko logopedsko društvo, Osijek, 08.12.2017.
* *Rana intervencija, Senzorička integracija,* UNICEF, 11.12.2017.
* *Psiholozi kao inovatori i održavatelji savjetodavnih i odgojno-obrazovnih resursa u zajednici,* Društvo psihologa Osijek, Osijek, 13.12.2017.
* *I. modul senzorne integracije,* Edukacijsko-rehabilitacijski fakultet, Zagreb, 12.2017.

**PRIPRAVNICI**

Andreja Mustak, mag. rehab.educ., učiteljica 13. odgojno-obrazovne skupine.

Pripravnički staž traje: od 19.10.2016. do 19.10.2017.

Mentor – mr. Majda Kurbalić, prof. defektolog

Polaganje stručnog ispita: veljača 2018.

**RAD SA STUDENTIMA**

Budući smo Vježbaonica Fakulteta za odgojno-obrazovne znanosti, i ovog smo polugodišta redovito pružali stručnu podršku njihovim studentima, zatim studentima Edukacijsko rehabilitacijskog fakulteta u Zagrebu te Medicinskog fakulteta Osijek. Ostvarili smo lijepu suradnju sa studentima Filozofskog fakulteta, odsjek Informatologija, na izradi računalnog programa potpomognute komunikacije, koju realiziramo sa učenicima s višestrukim teškoćama u razvoju u odgojno-obrazovnim skupinama.

03.11.2017. posjetili su nas studenti Fakulteta odgojno-obrazovnih znanosti.

**MEĐUNARODNA SURADNJA CENTRA**

Godinama razvijamo dobru suradnju sa srodnim ustanovama kako u zemlji, tako i u inozemstvu, osobito s mađarskom Osnovnom školom «Éltes Mátyás» iz Pečuha, s kojom imamo Ugovor o partnerstvu od 19. veljače 2008. godine. Također, razvijamo dobru suradnju s drugim ustanovama iz Srbije i Bosne i Hercegovine.

Proteklog polugodišta nismo imali susrete s partnerima, ali očekujemo suradnju tijekom drugog polugodišta.

**ZDRAVSTVENO-SOCIJALNA I EKOLOŠKA ZAŠTITA**

U potpunosti smo realizirali socijalno-zdravstveni i ekološki program. Tijekom polugodišta obavljen je sistematski pregled učenika, te redovita cijepljenja po programu dr. Vesne Buljan.

Redovno smo surađivali s našim udomiteljskim obiteljima i u slučaju potrebe pružali im savjetodavnu i drugu pomoć. Skrbili smo o socijalnim potrebama naših učenika i u tom pogledu posredovali kod Centara za socijalnu skrb.

Sve probleme rješavali smo u suradnji s odgovarajućim ustanovama - Centrom za socijalnu skrb, obiteljima udomitelja i ostalima. U obiteljima udomitelja ima 8 učenika na smještaju.

Također, realizirani su sanitarni pregledi za sve djelatnike koji rade s učenicima te sistematski pregledi za 27 djelatnika u Poliklinici Sunce Osijek.

Tijekom godine sakupljali smo odjeću i obuću za učenike koji su u socijalnoj potrebi. Sudjelovali smo u akciji Caritasa „Za 1000 radosti-Daruj-Raduj“. Akcijom smo sakupili 760,00 kn te cjelokupni iznos namijenili učenici 7.a razreda Luciji Matanović koja živi u težim socijalnim uvjetima.

**PRIJEVOZ UČENIKA**

Prijevoz polaznika Centra u prvom polugodištu realiziran je prema Godišnjem planu i programu, što je vidljivo iz sljedeće tablice:

|  |  |  |  |
| --- | --- | --- | --- |
|  | **Vrsta prijevoza** | **Relacije** | **Broj učenika/korisnika** |
| 1. | Dva autobusa Panturist d.o.o. Osijek s četiri vozača i dvije pratiteljice | Čepin, Vladislavci, Ernestinovo, Ivanovac, Antunovac, Sarvaš, Bijelo Brdo, Tvrđavica, Baranja (Darda, Vardarac, Lug, Bilje), Tenja, Višnjevac, Josipovac, Osijek | 116 učenika i korisnika |
| 2. | Individualni prijevoz roditelja | Donji Miholjac, Petrijevci, Koška, Jelisavac, Višnjevac, Josipovac, Čeminac, Bilje, Čepin, Vukovar, Vođinci, Osijek | 49 učenika |
| 3. | Školski kombi | Baranja (Darda, Bilje, Lug, Vardarac) i Osijek | 12 učenika |
| 4. | Vanjski prijevoznik – „Skadar“ d.o.o. Ernestinovo | Valpovo, Belišće, Veliškovci, Ladimirevci, Beničanci, Cret, Bizovac, Donji Miholjac | 12 učenika |
| 5. | Međumjesni prijevoz  (Panturist) | Ada, Laslovo, Korođ, Antunovac,  Satnica | 1. učenika+pratnja   1 korisnik bez pratnje |
| 6. | Autobus Panturista d.o.o. koji prevozi učenike Prosvjetno-kulturnog centra Mađara u RH | Korođ, Laslovo, Antunovac | 3 učenika |

Osam polaznika u školu dolazi pješice. Dvoje potpuno samostalno.

Za sve učenike i odrasle korisnike na poludnevnom boravku osiguran je prijevoz od kuće do škole i nazad. Svakom učeniku prilagođen je oblik prijevoza, ovisno o njegovim potrebama. Vrstu prijevoza u koji se učenik, odnosno korisnik uključuje, utvrđuje Povjerenstvo Centra u sastavu: ravnatelj, stručni suradnik-pedagog, medicinska sestra, fizioterapeut i razredni učitelj. Prema potrebi u rad Povjerenstva uključuje se stručni suradnik-psiholog. U autobusima je osigurana pratnja koju realiziraju pratiteljice/njegovateljice koje ostatak radnog vremena provode kao ispomoć u odgojno-obrazovnim skupinama, te medicinske sestre, do dobivanja suglasnosti Ministarstva znanosti i obrazovanja za još dva pratitelja/njegovatelja (suglasnost zatražena još prošle školske godine).

Prijevoz učenika u prvoj smjeni traje od 6:15 do 16:30 sati, te od 12.00 do 20.00 sati u drugoj smjeni. Od prošle školske godine, gradovi Valpovo i Belišće te općina Bizovac, uključili su se u sufinanciranje prijevoza za svoje sugrađane.

**PREHRANA**

Svi učenici imali su besplatni mliječni obrok. Učenici koji ostaju na produženom stručnom postupku, korisnici poludnevnog boravka i učenici koji ostaju duže u školi zbog provođenja izvannastavnih aktivnosti poput plivanja, nogometa i tradicionalnog aikida (cca. 45 obroka) koristili su besplatni topli obrok, koji se pripremao u kuhinji Centra. Jelovnik je utvrđivalo *Povjerenstvo za izradu jelovnika* u sastavu – kuharica, učitelj s produženog stručnog postupka, medicinska sestra, voditelj poludnevnog boravka, pedagoginja Centra i korisnik poludnevnog boravka. Povjerenstvo za izradu jelovnika za mliječnu kuhinju i topli obrok, svakog mjeseca najkasnije do 25. u mjesecu sastavlja jelovnik za naredni mjesec, vodeći računa da obroci zadovolje prehrambene potrebe naših učenika i odraslih korisnika. Također, obroci su se prilagođavali zdravstvenim teškoćama učenika (diabetes mellitus, Prader Wili sindrom i sl.).

Za korisnike poludnevnog boravka u Briješću (20 obroka) hrana se osiguravala iz poduzeća „Prehrana Bugarin“ d.o.o. Osijek

**ORGANIZACIJA SMJENA**

Nastava je organizirana po petodnevnom nastavnom tjednu, u dvije smjene. Subote su u pravilu bile neradne.

**Prvu smjenu** čine učenici razredne i predmetne nastave osnovne škole, odnosno od 1. do 8. razreda, jedna odgojno-obrazovna skupina učenika s poremećajima iz spektra autizma, učenici triju odgojno obrazovnih skupina od 17 do 21 godine - radno osposobljavanje i četiri odgojno-obrazovne skupine učenika od 7 do 11 godina u novim prostorima.

Također, u prvoj smjeni odrasli korisnici s intelektualnim teškoćama realiziraju program poludnevnog boravka, u vremenu od 8.00 do 15.00 sati.

**Drugu smjenu** čine učenici četiriju odgojno-obrazovnih skupina od 7 do 11 godina u novim prostorima i 10 odgojno-obrazovnih skupina od 11 do 21 godine u staroj zgradi.

Smjene se tjedno izmjenjuju.

**SAMOVREDNOVANJE RADA CENTRA**

Dana, 30 listopada 2017. godine održali smo sastanak Tima za kvalitetu, gdje su članovi Tima analizirali dosadašnje aktivnosti u sklopu samovrednovanja rada Centra iz Razvojnog plana Centra te izvršili njegovu dopunu s novim aktivnostima. Članovi Tima za kvalitetu u ovoj školskoj godini su:

1. Ljiljana Karanović
2. Danijela Drakula
3. Danijela Culej
4. Višnja Maričak
5. Klaudija Banjeglav
6. Ante Papić
7. Adila Nišlić
8. Snježana Đukić
9. Kristina Mandić
10. Vlado Mišković
11. Juraj Klarić (roditelj)
12. Klara Pujić (učenica)
13. Velečasni Ivica Martić (lokalna zajednica)
14. Ana Rimac (lokalna zajednica – Grad Osijek)
15. Slobodan Rajlić (kritički prijatelj)
16. Edit Lemal (ravnateljica)

Aktivnosti iz Plana koje su se odnosile na proširenje prostornih kapaciteta, odnosno dogradnju postojeće zgrade te uređenje i opremanje dvorišne zgrade u Briješću, Duga ulica 66, u kojoj se provodi poludnevni boravak odraslih korisnika s intelektualnim teškoćama, te uvođenje i korištenje bežičnog interneta su realizirane.

Članovi tima za kvalitetu bili su suglasni da se ustraje na ideji izmještanja parkirališta i stajališta autobusa iz prostora Centra. Naime, u više je navrata naglašavana potreba stvaranja sigurnih uvjeta za polaznike Centra, koje ozbiljno ugrožava promet automobila i autobusa u dvorištu, odnosno dijelu vanjskog prostora Centra. Iako smo načelnu suglasnost i uvjerenje u dobru volju čelnika grada stekli, predstoji nam nastavak borbe za realizaciju istog.

Članovi Tima izrazili su svoje zadovoljstvo realiziranim aktivnostima, osobito brzom izgradnjom novog dijela zgrade, opremanjem i početkom rada u novim uvjetima.

U prosincu smo započeli s provedbom nove SWOT analize, koja će uključivati sve djelatnike, roditelje i polaznike Centra.

**ODRŽIVO GOSPODARENJE OTPADOM**

Temeljem Zakona o održivom gospodarenju otpadom (NN 94/13) Centar za odgoj i obrazovanje „Ivan Štark” je proizvođač otpada. Kao pravna osoba koja zapošljava 50 i više djelatnika dužna jeimenovati povjerenika i zamjenika povjerenika za gospodarenje otpadom. Povjerenik jeravnateljica Edit Lemal, a zamjenik povjerenika učiteljica edukator-rehabilitator Klaudija Ćurković. Obje su prošle *Izobrazbu o održivom gospodarenju otpadom*, te nakon položenog ispita stekle certifikat izdan od strane Ministarstva zaštite okoliša i prirode.

Tijekom polugodišta sakupljali smo, razvrstavali, skladištili i predavali raznovrsni otpad ovlaštenim sakupljačima otpada te o tome vodili odgovarajuću dokumentaciju.

Tijekom polugodišta imali smo dvije akcije sakupljanja starog papira, i to:

05. rujna – sakupljeno 311 kg i

20. studenog- sakupljeno 425 kg.

Dakle, ukupno smo sakupili 736 kg papira. Akciju sakupljanja nastavljat ćemo dalje tijekom školske godine. Zarađeni novac utrošit će se za podmirivanje troškova kazališnih i kino ulaznica učenicima u socijalnoj potrebi, ili skupni odlazak učenika na sok, sladoled na kraju školske godine.

**DONACIJE I PODRŠKA RADU CENTRA**

1. Donacija Veterana NK Vitez 92 Antunovac, humanitarni koncert Mate Bulića 18. kolovoza pod nazivom „Dan dobrota, pjesme i prijatelja“. Donacija uplaćena u rujnu, u iznosu od 31.167,14 kn. Sredstva planirana za uređenje dvorišta u sklopu izmještanja parkirališta izvan prostora Centra i nabavku opreme za radnu okupaciju korisnika poludnevnog boravka.
2. Darivanje svih polaznika Centra za Božić – 200 poklon paketića, donacija obitelji Mirjane

Marić i njihova poduzeća „Akter“ d.o.o. Osijek u iznosu od 19.785,00 kn.

1. Humanitarna Božićna utrka Udruge za zdravo trčanje, održana 23.12.2017. godine. Donacija u iznosu od 1.850,00 kn. Iznos ćemo utrošiti na kupovinu didaktičke opreme za potpomognutu komunikaciju.
2. Donacija Franjevačke mladeži „Frama“ u iznosu od 2.750,00 kn. Iznos namijenjen kupovini didaktičke opreme za potpomognutu komunikaciju.
3. Humanitarna akcija Caritasa Za 1000 radosti - Daruj i obraduj. Sakupljeno 760,00 kn. Uz suglasnost Caritasa iznos je namijenjen učenici 7.a razreda Luciji Matanović.

**REALIZACIJA AKTIVA, RODITELJSKIH SASTANAKA I NASTAVNIH DANA**

Redovito smo koncem mjeseca održavali aktive učitelja, na kojima smo analizirali realizaciju rada za protekli mjesec i programirali rad za idući, vodeći računa o korelaciji nastavnih predmeta, kao i rješavali ostale tekuće probleme.

U svakom razrednom odjelu realizirana su dva roditeljska sastanka. Na svakom sastanku obrađena je određena tema vezana uz uzrast učenika ili teškoće koje su prisutne u razrednom odjelu. Osim roditeljskih sastanaka, učitelji su realizirali više individualnih kontakata s roditeljima.

Nastavni sadržaji po predmetima su realizirani. Cjelokupan plan rada Centra za odgoj i obrazovanje "Ivan Štark" realiziralo je 65 djelatnika. Putem projekta „OSIgurajmo im JEdnaKost4“ u radnom su odnosu 24 pomoćnika u nastavi i 1 voditeljica projekta, zaposleni na nepuno (20 sati) određeno radno vrijeme. Na početku školske godine zaposlili smo dva učitelja edukatora-rehabilitatora na nova radna mjesta (1. razred i 8. odgojno-obrazovna skupina), tri učitelja za nastavu u kući na određeno radno vrijeme (dva na puno i jednog na pola radnog vremena) te jednog učitelja edukatora-rehabilitatora na zamjenu učiteljice koja koristi neplaćeni dopust u trajanju od 12 mjeseci (do 31. kolovoza 2018.). Svi su djelatnici svojim aktivnim učešćem u aktivnostima i radu s djecom, doprinijeli uspjehu Centra i njegovoj promidžbi u gradu i društvenoj zajednici.

Godišnji fond sati za I. polugodište realiziran je sa 79 nastavnih dana. Održali smo ukupno 5 sjednica učiteljskog vijeća, 11 sjednica školskog odbora, te 1 sjednicu Vijeća roditelja.

Posljednji dan nastave u prvom polugodištu bio je 22.12.2017. Budući da se ocjene nisu zaključivale, roditeljima smo nakon održanih razrednih vijeća (od 18. do 21. prosinca) i sjednice učiteljskog vijeća (12.01.2018.) podijelili izvješća o uspjehu učenika.

Predsjednica Školskog odbora Ravnateljica

Ljiljana Karanović, prof. defektolog mr. sc. Edit Lemal, dipl. defektolog